WALKMAN-käyttöohjeet
Tulosta
Ensimmäiselle sivulle > Melunvaimennus > Melunvaimennustoiminnon käyttäminen > Tietoja melunvaimennuksesta

## Tietoja melunvaimennuksesta

Huomioita melunvaimennustoiminnon käyttämisestä
Ympäristön äänet välittyvät kuulokkeiden sisäiseen mikrofoniin. Soitin luo vastakkaisessa vaiheessa olevan ääniaallon ympäristön äänien vaimentamiseksi. Melunvaimennustoiminnosta on hyötyä erityisesti ajoneuvoissa, kuten lentokoneessa, junassa ja linja-autossa, jolloin voit kuunnella musiikkia alhaisella äänenvoimakkuudella.

1. Ympäristöstä tulevan äänen (alkuperäisen äänen) aaltomuoto.

Ympäristön äänet välittyvät kuulokkeiden sisäiseen mikrofoniin. Melunvaimennuspiiri analysoi häiriöäänen aaltomuodon.

1. Häiriöäänen kanssa vastakkaisessa vaiheessa oleva aaltomuoto.

Soitin tuottaa häiriöäänen kanssa vastakkaisessa vaiheessa olevan aaltomuodon häiriöäänen eliminoimiseksi.

1. Yhdistetty aaltomuoto. Kaksi aaltomuotoa kumoavat toisensa.

Alkuperäinen aaltomuoto ja sen kanssa vastakkaisessa vaiheessa oleva aaltomuoto kumoavat toisensa, mikä vaimentaa ympäristön ääniä.

### Huomioita melunvaimennustoiminnon käyttämisestä

- Jos soittimen mukana toimitettuja kuulokkeita ei käytetä oikein, melunvaimennustoiminnon vaikutus voi heikentyä. Jotta toiminnon vaikutus on mahdollisimman hyvä, käytä korviisi sopivia oikeankokoisia korvanappeja ja aseta kuulokkeet hyvin paikoilleen.

- Kun kuulokkeet ovat käytössä, voit kuulla hankaavaa ääntä. Se ei ole merkki viasta.

- Melunvaimennustoiminto vaimentaa lähinnä matalataajuisia ympäristöääniä eikä niinkään korkeataajuisia ääniä, kuten puhetta ja soittoääniä. Sillä ei ole mitään vaikutusta tiettyihin ääniin.

- Älä peitä kuulokkeiden mikrofoniosaa () käsilläsi tai muuten, sillä tällöin melunvaimennustoiminto ei ehkä toimi.

- Saatat kuulla vähäisen äänen, kun melunvaimennustoiminto on käytössä. Tämä on melunvaimennustoiminnon käyttöääni, eikä se ole merkki viasta.

- Poista melunvaimennustoiminto käytöstä, jos sinusta tuntuu siltä, että melunvaimennustoiminto ei toimi, että häiriöäänet tuntuvat kovemmilta hiljaisessa ympäristössä tai että tietyt äänet eivät eliminoidu niin tehokkaasti kuin muut.

- Matkapuhelimet voivat aiheuttaa häiriöääniä. Pidä matkapuhelimet etäällä soittimesta.

- Muista poistaa kuulokkeet korviltasi, ennen kuin kytket kuulokkeet soittimen kuulokeliitäntään tai irrotat ne siitä. Jos kuulokkeet kytketään soittimeen tai irrotetaan siitä toiston tai melunvaimennustoiminnon käytön aikana, saatat kuulla häiriöääniä. Se ei ole merkki viasta.

- Kun melunvaimennustoiminto otetaan käyttöön tai poistetaan käytöstä, kuulet kytkentä-äänen. Tämän äänen tuottaa melunvaimennuspiiri, eikä se ole merkki viasta.

Takaisin ylös