WALKMAN-käyttöohjeet
Tulosta
Ensimmäiselle sivulle > Ohjelmien käyttäminen > Windows Media Player > Musiikin siirtäminen Windows Media Player -ohjelman avulla

## Musiikin siirtäminen Windows Media Player -ohjelman avulla

Voit siirtää musiikkia tietokoneesta soittimeen Windows Media Player -ohjelmalla.
Huomautus

- Jos Content Transfer käynnistyy automaattisesti, kun soitin kytketään USB-kaapelilla (vakiovaruste), sulje Content Transfer tai jätä se huomiotta, sillä Content Transfer -ohjelmaa ei tarvita. Lisätietoja Content Transfer -ohjelman automaattisesta käynnistyksestä on Content Transfer -ohjelman Ohje-toiminnossa.

Vihje

- Lisätietoja Windows Media Player -ohjelman käytöstä ja tuesta on seuraavan sivuston Windows Media Player -ohjelmaa koskevissa tiedoissa:
  http://support.microsoft.com/

1. Käynnistä Windows Media Player ja kytke soitin tietokoneeseen USB-kaapelilla (vakiovaruste).

Kytke USB-kaapelin liitin soittimeen siten, että -merkki on ylöspäin.
Näkyviin tulee [Laitteen asennus] -ikkuna.

1. Valitse [Peruuta].

Jos näkyviin tulee automaattisen toiston ikkuna, sulje se valitsemalla [Peruuta] tai napsauttamalla sulkemiskuvaketta.

- Jos valitset [Peruuta]-vaihtoehdon sijasta [Valmis], Windows Media Player -ohjelman kaikki kirjastotiedot kopioidaan automaattisesti soittimeen. Jos kirjastotietojen koko ylittää soittimessa käytettävissä olevan tallennustilan, kopiointi ei käynnisty.

- Voit avata [Laitteen asennus] -ikkunan milloin tahansa. Napsauta tällöin Windows Media Player -ikkunan vasemmassa reunassa olevaa [WALKMAN]-kohtaa hiiren kakkospainikkeella ja valitse sitten [Määritä synkronointi].

1. Napsauta [Synkronointi]-välilehteä Windows Media Player -ikkunassa.

1. Vedä ja pudota haluamasi kappaleet ikkunan oikeassa reunassa olevaan synkronointiluetteloon.

Kappaleet lisätään synkronointiluetteloon.

1. Käynnistä synkronointi valitsemalla [Aloita synkronointi].

Kun synkronointi on valmis, synkronointiluetteloon tulee ilmoitus siitä, että soitin voidaan irrottaa. Sulje Windows Media Player ja irrota soitin tietokoneesta.
Aiheeseen liittyviä ohjeita
Tietoja ohjelmista
Musiikin tuominen CD-levyiltä Windows Media Player -ohjelman avulla
Musiikin siirtäminen Content Transfer -ohjelman avulla
Musiikin siirtäminen Windows-käyttöjärjestelmän Resurssienhallinnan avulla
Musiikin toistaminen
Takaisin ylös