WALKMAN-käyttöohjeet
Tulosta
Ensimmäiselle sivulle > Ohjelmien käyttäminen > Windows Media Player > Musiikin tuominen CD-levyiltä Windows Media Player -ohjelman avulla

## Musiikin tuominen CD-levyiltä Windows Media Player -ohjelman avulla

Voit kopioida musiikkia CD-levyiltä Windows Media Player -ohjelmalla. Voit kopioida kappaleita CD-levyltä tietokoneeseen seuraavien ohjeiden mukaisesti.
Vihje

- Lisätietoja Windows Media Player -ohjelman käytöstä ja tuesta on seuraavan sivuston Windows Media Player -ohjelmaa koskevissa tiedoissa:
  http://support.microsoft.com/

1. Aseta CD-levy tietokoneeseen.

1. Käynnistä Windows Media Player ja napsauta ikkunan yläreunassa olevaa [Kopiointi CD-levyltä] -välilehteä.

Kun Internet-yhteys on käytössä, Windows Media Player hakee CD-levyn tiedot (esimerkiksi CD-levyn, kappaleen ja esittäjän nimen) ja näyttää ne ikkunassa.

1. Valitse [Aloita kopiointi].

Windows Media Player aloittaa CD-levyn sisällön tuonnin.
Tuotujen kappaleiden kohdalla näkyy [Kopioitu kirjastoon]. Odota, kunnes kaikki kappaleet on tuotu.
Vihje

- Tuodut kappaleet tallennetaan tietokoneen [Oma musiikki] -kansioon (Windows XP/Windows 7) tai [Musiikki]-kansioon (Windows Vista). Saat kappaleet näkyviin napsauttamalla [Kirjasto]-välilehteä Windows Media Player -ikkunassa.

- Windows Media Player hakee CD-levyn tiedot Internetissä olevasta tietokannasta. Kaikkien CD-levyjen tietoja ei välttämättä löydy tietokannasta. Jos CD-levyn tiedot puuttuvat, voit lisätä ne tuonnin jälkeen. Lisätietoja CD-levyn tietojen lisäämisestä ja muuttamisesta on Windows Media Player -ohjelman Ohje-toiminnossa.
  Jos et halua tuoda jotakin kappaletta, poista valinta sen nimen vasemmalla puolella olevasta valintaruudusta.

Huomautus

- Kappaleita saa kopioida vain yksityiseen käyttöön. Muuhun käyttöön tarvitaan tekijänoikeuksien haltijoiden lupa.

Aiheeseen liittyviä ohjeita
Tietoja ohjelmista
Musiikin siirtäminen Windows Media Player -ohjelman avulla
Takaisin ylös