WALKMAN-käyttöohjeet
Tulosta
Ensimmäiselle sivulle > Tekniset tiedot > Tiedostomuoto ja bittinopeus > Mikä on valokuvamuoto?

## Mikä on audiomuoto?

Mikä on tekijänoikeussuojaus?
Mikä on bittinopeus?
Miten bittinopeus, äänenlaatu ja tallennuskoko ovat yhteydessä toisiinsa?
Audiomuodolla tarkoitetaan menetelmää, jonka avulla äänitiedot siirretään Internetistä tai CD-äänilevyiltä tietokoneeseen ja tallennetaan äänitiedostoina.
Yleisiä muotoja ovat esimerkiksi MP3 ja WMA.
MP3: MP3 (MPEG-1 Audio Layer3) on yleinen äänenpakkaustekniikka, jonka on kehittänyt ISO (International Organization for Standardization) -järjestön MPEG-työryhmä.
MP3-muodossa tiedostot voidaan pakata kokoon, joka on noin 1/10 tavallisten CD-äänitiedostojen koosta.
WMA: WMA (Windows Media Audio) on yleinen äänenpakkaustekniikka, jonka on kehittänyt Microsoft Corporation. WMA-muotoisten tiedostojen äänenlaatu vastaa MP3-tiedostojen äänenlaatua, mutta niiden tiedostokoko on pienempi.
AAC: AAC (Advanced Audio Coding) on yleinen äänenpakkaustekniikka, jonka on kehittänyt ISO (International Organization for Standardization) -järjestön MPEG-työryhmä. AAC-muotoisten tiedostojen äänenlaatu vastaa MP3-tiedostojen äänenlaatua, mutta niiden tiedostokoko on pienempi.
Linear PCM: Linear PCM on äänentallennusmuoto, jossa ei käytetä digitaalista pakkausta. Tässä muodossa tallentamalla saadaan sama äänenlaatu kuin CD-levyllä.
Vihje

- Lisätietoja tuetuista tiedostomuodoista ja bittinopeuksista on kohdassa [Tietoja].

### Mikä on tekijänoikeussuojaus?

Tietyissä esimerkiksi kaupallisista latauspalveluista hankituissa videotiedostoissa voi olla käyttöoikeuksien hallintatekniikoita, esimerkiksi salauksia, jotka rajoittavat aineiston käyttöä ja kopioimista tekijänoikeuslakien mukaisesti.

### Mikä on bittinopeus?

Bittinopeudella tarkoitetaan tiedon määrää, jota tarvitaan jokaisen äänitiedoston sekunnin tallentamiseen. Sen yksikkö on kbps (kilobittiä sekunnissa), esimerkiksi 64 kbps. Suuri bittinopeus mahdollistaa yleensä hyvän äänenlaadun, mutta vaatii normaalia enemmän tallennustilaa.

### Miten bittinopeus, äänenlaatu ja tallennuskoko ovat yhteydessä toisiinsa?

Suuri bittinopeus mahdollistaa yleensä normaalia paremman äänenlaadun, mutta vaatii enemmän tallennustilaa, jolloin soittimeen voi tallentaa vähemmän kappaleita.
Pienempää bittinopeutta käytettäessä soittimeen voidaan tallentaa enemmän kappaleita, mutta heikommalla äänenlaadulla.
Huomautus

- Jos kappale tuodaan CD-levyltä tietokoneeseen pienemmällä bittinopeudella, kappaleen äänenlaatua ei voi parantaa valitsemalla suuremman bittinopeuden, kun kappale siirretään tietokoneesta soittimeen.

Takaisin ylös